এভেলিন শর্মা
এভেলিন শর্মা (হিন্দি: एवलिन शर्मा) (জন্ম: জুলাই ২২) একজন জার্মান-ভারতীয় মডেল এবং অভিনেত্রী। ২০০৬ সালে টার্ন লেফ্ট ব্রিটিশ চলচ্চিত্রে ছোট একটি চরিত্রে উপস্থিতির মাধ্যমে তার চলচ্চিত্র কর্মজীবনের শুরু। ২০১২ সালে, ফ্রম সিডনি উইথ লাভ ভারতীয় চলচ্চিত্রে লুবাইনা স্নাইডার চরিত্রে অভিনয়ের মাধ্যমে শর্মা বলিউডে তার অভিষেক ঘটান। পরবর্তী বছর গুলোতে তিনি বিভিন্ন ব্যাবসাসফল বলিউড চলচ্চিত্রে অভিনয় করেন। এগুলোর মধ্যে রয়েছে ইয়ে জওয়ানি হ্যায় দিওয়ানি, নটাঙ্কি শালা এবং ইসক্‌। ২০১৪ সালে, তিনি জেনেট ডি'সুজা চরিত্রে অভিনয় করেন ইয়ারিআন চলচ্চিত্রে।